Bote ANNDAN | BELNEGES
Kraze sa! 20 / 06 Poste nan Amelyore Lavi w Sa rive w deja pou w poze tèt ou kesyon, poukisa pi gwo jouman/fawouch nan kilti nou gen rapò ak fanm, sitou kò fanm? Li trè difisil pou w tande yon betiz pou l pa gen yon bagay pou wè ak fanm ladann. W ap toujou tande yon ‘manman’, yon ‘bouda’ nan jouman an pou m site sa yo sèlman. Sa w panse ki kache dèyè sa?
Nou te ka kòmanse site anpil rezon ki lakòz sa, men rezon ki plis entèrese nou jodi a se rann nou kont ke stati yon tifi osnon yon jèn fanm an ayiti chaje ak lawont, laperèz ak anpil entèdiksyon. Pa ekzanp, li fasil pou tande yo joure yon fi ki pa vle pran anyen nan men yon gason, ‘ti sina’. Pa paske li jis pa vle pran l non, men paske si li te ‘fanm’ tout bon- nan jan nou defini fanm ki la pou bay gason plezi avan tout lòt bagay la- lè li fin gen relasyon ak gason an, fòk gason an ta peye l. Mantalite sa a kontinye fè gwo dega ni nan tèt tifi ni nan tèt ti gason san nou pa janm rann nou kont de sa ni kanpe pou n di petèt gen yon lòt jan sa ta dwe fèt. Kontinye li →
Leave a comment Pa kite yo defini l nan plas ou 13 / 06 Poste nan Amelyore Lavi w, BELNEGES Li nòmal si fason w defini reyisit la se pa konsa yon lòt moun wè l. Reyisit se yon bagay ki trè pèsonèl menm si sosyete n ap evolye ladann nan vle fè nou kwè se nan yon sèl wout pou tout moun pase pou yo reyisi, e si yon moun pa ta pase nan wout sa a, nou konsidere l tankou yon pa itil. Pa ekzanp, reyisit nan mantalite ayisyèn vle di pi souvan se gen byen materyèl tankou machin, kay, tè, dènye mak telefòn elatriye…, osinon se tounen yon moun ki popilè, ki chaje kontak (menm si moun sa a pa ta menm konn tèt li).
Poutan pou jèn fi k ap evolye nan sosyete ayisyèn nan, reyisit la charye yon pi gwo chay dèyè l. Kontinye li →
Leave a comment Pa kite yo bloke w! 1 / 06 Poste nan BELNEGES, Bote ANNDAN, Enspirasyon Konsèp pèsepsyon an gen gwo pwa sou lavi moun. Jan lòt moun wè nou, gade nou epi konsidere nou ka gen gwo enpak sou nou. Kit li pozitif osnon negatif. Se selon pèsepsyon moun nou defini tèt nou. Se pa san rezon gen bagay nou bay anpil atansyon, jan n ap abiye ka youn nan meyè ekzanp. Stil nou pran tankou rad, cheve, ak makiyaj, kote nou frekante souvan tankou lekòl, legliz, inivèsite elt., osnon jan nou deside konprann lavi a.
Nan sosyete pa nou an, sanble sa pi egzajere. Anpil pwoblèm fè gen yon gwo kategori moun tankou vwazen, paran, zanmi ki deside se koze w pou yo veye. Nan konsa, moun nan tèlman konn pakou w, li tèlman veye w, li deside gen yon lè ki rive, men sa pou w ta gentan regle. Sa pa t ap yon pwoblèm si nou te gen ase kouraj pou n pa ba yo twòp enpòtans. Men se pa sa k rive. Nou pran nan presyon an. Eske w konnen gen anpil jèn fanm ki pran vye desizyon akoz pèsepsyon antouraj yo ? Konbyen fwa ou te pran tan w pou w reflechi sou sa, pou presyon sa a pa fè w kouri foure tèt ou kote w pat dwe mete l ?
Youn nan pi gwo kesyon ki toujou bay jèn fi nan sosyete nou an pwoblèm se kesyon maryaj ak pitit. Kontinye li →
Leave a comment Nan ki etap ou ye? 24 / 05 Poste nan Amelyore Lavi w, BELNEGES, Bote ANNDAN Sa twò bèl lè w pran swen sa ki pou ou. Se vre li pi bèl lè w konsyan ke pran swen kò w ak pwodui ki natirèl e k ap bon pou sante w se yon pi bon envestisman. Lè w pi alèz nan kò w kit ou gwo kit ou mèg, kit ou klè ou po w fonse, lè w ou pa bezwen nan kategori bote sosyete a aksepte a pou w santi w bèl, se ka youn nan pi bèl filing ki ekziste. Men aprè, sa w genyen pou w ofri? Ki relasyon w ak tèt ou, rèv ou vle reyalize yo? Kòman w wè moun ki bò kote w, ki relasyon w ak fi parèy ou? Mwen rete kwè, ou deja konprann cheve natirèl pou kont li p ap ka fè w tounen bèlnègès ou vle ye a.
Filozofi BN nan menm nan esans li se bote anndan kou deyò. Gen yon rezon bote anndan an vin avan bote deyò a, Kontinye li →
Leave a comment Swiv zanmi’w Bèlnègès